ප්‍රමිතියෙන් තොර අටපිරිකර අලෙවි කැරෙන ස්ථාන සොයා පාරිභෝගික සේවා අධිකාරිය මඟින් වැටලීම් සිදු කිරීමත් සමඟ අටපිරිකර මිල ඉහළ ගොස් ඇත.අදාළ වැටලීම් සිදු කිරීමත් සමඟ වෙළෙඳ පොළේ රුපියල් 1000, 1500, 2000, 3000 මිල ගණන් වලට තිබූ අටපිරිකර වෙළෙඳ සැල් හිමියන් විසින් ඉවත් කරගෙන තිබෙන බව පාරිභෝගික සේවා අධිකාරිය පවසයි.මේ වන විට වෙළෙඳ පොළේ ඇති අටපිරිකර අවම මිල රුපියල් 4000 /- ක් පමණ වන බව පාරිභෝගික සේවා අධිකාරියේ මහනුවර දිස්ත්‍රික් කාර්යාලයේ ස්ථානභාර නිලධාරී එම්.එන්.ජී. මදාරගොඩ මහතා පවසයි.මහනුවර නගරයේ කිසිදු අටපිරිකර වෙළෙඳ සැලක මේ වන විට බාල තත්ත්වයේ අටපිරිකර අලෙවියට නොමැති බවට තමන් සහතික වන බවද ඒ මහතා කීය..